CELEX: 32012D0420
Language: fi
Date: 2012-07-23 00:00:00
Title: Neuvoston päätös 2012/420/YUTP, annettu 23 päivänä heinäkuuta 2012 , Syyriaan kohdistettavista rajoittavista toimenpiteistä annetun päätöksen 2011/782/YUTP muuttamisesta

24.7.2012   
            
            
               FI
            
            
               Euroopan unionin virallinen lehti
            
            
               L 196/59
            
         NEUVOSTON PÄÄTÖS 2012/420/YUTP,
   annettu 23 päivänä heinäkuuta 2012,
   Syyriaan kohdistettavista rajoittavista toimenpiteistä annetun päätöksen 2011/782/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:
   
               (1)
            
            
               Neuvosto hyväksyi 1 päivänä joulukuuta 2011 päätöksen 2011/782/YUTP (1).
            
         
               (2)
            
            
               Päätöksessä 2011/782/YUTP säädettyjen toimenpiteiden täytäntöönpanon tehostamiseksi edelleen jäsenvaltioiden olisi tarkastettava merisatamissaan ja lentoasemillaan sekä aluemerellään, tarvittaessa kansainvälisen oikeuden mukaisesti lippuvaltion suostumuksella, kaikki Syyrian lähtevät alukset ja ilma-alukset, jos kyseisellä jäsenvaltiolla on tietoja, joiden nojalla on perusteltua syytä olettaa, että näiden alusten tai ilma-alusten rahti sisältää aseita taikka tarvikkeita, tavaroita tai teknologiaa, joita voidaan käyttää kansallisiin tukahduttamistoimiin ja joiden toimitus, myynti, siirto tai vienti on kiellettyä tai luvanvaraista päätöksen 2011/782/YUTP nojalla.
            
         
               (3)
            
            
               Lisäksi päätökseen olisi sisällytettävä varojen ja taloudellisten resurssien jäädyttämistä koskeva poikkeus sellaisten varojen siirron osalta, jotka liittyvät taloudellisen avun antamiseen Syyrian kansalaisille, jotka suorittavat koulutusta tai ammatillista koulutusta taikka harjoittavat akateemista tutkimusta unionissa.
            
         
               (4)
            
            
               Neuvoston päätös 2011/782/YUTP olisi näin ollen muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/782/YUTP seuraavasti:
   
               1)
            
            
               Lisätään artikla seuraavasti:
               ”17 b artikla
               1.   Jos jäsenvaltioilla on tietoja, joiden nojalla on perusteltu syy olettaa, että Syyrian lähtevien alusten tai ilma-alusten rahti sisältää tuotteita, joiden toimitus, myynti, siirto tai vienti on kiellettyä 1 artiklan nojalla tai luvanvaraista 1 a artiklan nojalla, niiden on tarkastettava kansallisen lainsäädäntönsä mukaisesti ja kansainvälistä oikeutta, erityisesti merioikeutta ja asiaan liittyviä kansainvälisiä siviili-ilmailua koskevia sopimuksia ja merenkulkusopimuksia noudattaen tällaiset alukset ja ilma-alukset merisatamissaan ja lentoasemillaan sekä aluemerellään toimivaltaisten viranomaistensa päätösten ja mahdollisuuksien mukaisesti sekä tarvittaessa aluemerta koskevan kansainvälisen oikeuden mukaisesti lippuvaltion suostumuksella.
               2.   Jäsenvaltioiden on kansallisen lainsäädäntönsä mukaisesti ja kansainvälistä oikeutta noudattaen takavarikoitava ja hävitettävä sellaiset löytämänsä tuotteet, joiden toimitus, myynti, siirto tai vienti on kiellettyä 1 tai 1 a artiklan nojalla.
               3.   Jäsenvaltioiden on tehtävä yhteistyötä kansallisen lainsäädäntönsä mukaisesti tämän artiklan 1 ja 2 kohdan mukaisissa tarkastuksissa ja hävittämisessä.
               4.   Ilma-aluksilta ja aluksilta, jotka kuljettavat rahtia Syyriaan, on vaadittava saapumista tai lähtemistä edeltävä ylimääräinen tietojen antaminen kaikista tavaroista, jotka tuodaan jäsenvaltioon tai viedään sieltä.”
            
         
               2)
            
            
               Lisätään 19 artiklaan kohta seuraavasti:
               ”10.   Edellä olevaa 1 ja 2 kohtaa ei sovelleta liitteessä I tai II lueteltujen rahoituslaitosten suorittamiin tai niiden välityksellä suoritettuihin varojen tai taloudellisten resurssien siirtoihin, jos siirto liittyy muun kuin liitteessä I tai II luetellun henkilön tai yhteisön suorittamaan maksuun, joka liittyy taloudellisen avun antamiseen Syyrian kansalaisille, jotka suorittavat koulutusta tai ammatillista koulutusta taikka harjoittavat akateemista tutkimusta unionissa edellyttäen, että asianomainen jäsenvaltio on tapauskohtaisesti todennut, että 1 kohdassa tarkoitettu henkilö tai yhteisö ei ole suoraan tai välillisesti maksun saaja.”
            
         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 23 päivänä heinäkuuta 2012.
      
         
            Neuvoston puolesta
         
         
            Puheenjohtaja
         
         C. ASHTON
      
   
   
      (1)  EUVL L 319, 2.12.2011, s. 56.